รู้สึกมีอาการคล้ายคนซึมเศร้ามาหลายเดือนแล้วค่ะ แต่ไม่รู้ว่าเป็นรึเปล่า ไม่กล้าบอกแม่ บอกเพื่อนหรือบอกคนในครอบครัวให้พาไปพบแพทย์ คิดฆ่าตัวตายอยู่ทุกวัน (เคยลงมือฆ่าตัวตายประมาณ2-3รอบค่ะ แต่ไม่สำเร็จ) ทำร้ายตัวเองต่างๆนาๆ รู้สึกไร้ค่าในทุกๆวัน คิดลบตลอด เคยแยกตัวออกจากสังคมด้วยค่ะ อยากทราบว่าหนูจะเข้าข่ายการเป็นโรคซึมเศร้ามั้ยคะ แล้วถ้าหนูเป็นแล้วไม่ไปพบแพทย์ได้มั้ย หนูกลัว
สวัสดีค่ะ โรคซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมเป็นโรคที่พบได้บ่อยมากขึ้น โดยเฉพาะในกลุ่มวัยรุ่น จากอาการที่กล่าวมา อาจเข้าข่ายเป็นโรคดังกล่าวได้ ควรรีบแจ้งให้ผู้ปกครองหรือครูที่โรงเรียนทราบ เพื่อเข้ารับการดูแลจากแพทย์ต่อไป ไม่ควรปล่อยทิ้งไว้ จะทำให้เป็นมากขึ้นและอันตรายต่อสุขภาพกายและจิตได้ค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น